CELEX: 32015R1999
Language: lv
Date: 2015-11-09 00:00:00
Title: Komisijas Īstenošanas regula (ES) 2015/1999 (2015. gada 9. novembris), ar kuru groza Regulu (ES) Nr. 165/2011, ar ko paredz 2011. gadā un turpmākajos gados izdarīt atvilkumus no konkrētām Spānijai iedalītām makreles nozvejas kvotām 2010. gadā notikušās pārzvejas dēļ

10.11.2015   
            
            
               LV
            
            
               Eiropas Savienības Oficiālais Vēstnesis
            
            
               L 292/1
            
         KOMISIJAS ĪSTENOŠANAS REGULA (ES) 2015/1999
   (2015. gada 9. novembris),
   ar kuru groza Regulu (ES) Nr. 165/2011, ar ko paredz 2011. gadā un turpmākajos gados izdarīt atvilkumus no konkrētām Spānijai iedalītām makreles nozvejas kvotām 2010. gadā notikušās pārzvejas dēļ
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2009. gada 20. novembra Regulu (EK) Nr. 1224/2009, ar ko izveido Kopienas kontroles sistēmu, lai nodrošinātu atbilstību kopējās zivsaimniecības politikas noteikumiem, un groza Regulas (EK) Nr. 847/96, (EK) Nr. 2371/2002, (EK) Nr. 811/2004, (EK) Nr. 768/2005, (EK) Nr. 2115/2005, (EK) Nr. 2166/2005, (EK) Nr. 388/2006, (EK) Nr. 509/2007, (EK) Nr. 676/2007, (EK) Nr. 1098/2007, (EK) Nr. 1300/2008 un (EK) Nr. 1342/2008, un atceļ Regulas (EEK) Nr. 2847/93, (EK) Nr. 1627/94 un (EK) Nr. 1966/2006 (1), un jo īpaši tās 105. panta 1. un 2. punktu,
   tā kā:
   
               (1)
            
            
               Ar Īstenošanas regulu (ES) Nr. 978/2014 (2) grozītajā Komisijas Regulā (ES) Nr. 165/2011 (3) noteikts, ka makreles (Scomber scombrus) nozvejas kvota ICES VIIIc, IX un X zonā un Savienības ūdeņos CECAF 34.1.1. zonā (turpmāk “makreles nozvejas kvota”), kura Spānijai iedalīta 2014. gadam, sakarā ar 2010. gadā notikušu pārzveju par 5 989 tonnām jāsamazina.
            
         
               (2)
            
            
               Regula (ES) Nr. 165/2011 tāpat sakarā ar 2010. gadā notikušu pārzveju turklāt paredz 9 747 tonnu atvilkumu no Spānijai 2015. gadā un attiecīgā gadījumā turpmākos gados iedalītās makreles nozvejas kvotas.
            
         
               (3)
            
            
               Spānijas iestādes 2015. gada 30. martā informēja Komisiju, ka Spānijai piešķirtā makreles nozvejas kvota 2014. gadam nav pilnībā izmantota, un lūdza Komisiju neizmantotās tonnas ņemt vērā, samazinot Regulā (ES) Nr. 165/2011 paredzētos atvilkumus 2015. gadam.
            
         
               (4)
            
            
               Tai pat laikā Spānija saskaņā ar Padomes Regulas (EK) Nr. 847/96 (4) 4. panta 2. punktu bija lūgusi daļu makreles nozvejas kvotas 2014. gadam minētajā regulā noteiktajās robežās ieturēt un pārcelt uz 2015. gadu.
            
         
               (5)
            
            
               Spānijas 2014. gada neizlietotā makreles nozvejas kvota sasniedz 5 652,891 tonnu. Ar Komisijas Īstenošanas regulu (ES) 2015/1170 (5) no Spānijas neizmantotās makreles nozvejas kvotas uz 2015. gadu jau tika pārceltas 4 211,038 tonnas. Tāpēc atlikušais neizmantotais 2014. gada kvotas daudzums ir 1 441,853 tonnas.
            
         
               (6)
            
            
               Šis lūgums joprojām ir saskaņā ar pamatojumu, kas izteikts Regulas (ES) Nr. 165/2011 7. apsvērumā, kurā pamatota atvilkumu izlīdzināšana piecu gadu vai ilgākā laikposmā.
            
         
               (7)
            
            
               Minētais daudzums – 1 441,853 tonnas – būtu jāizmanto, lai pārplānotu ar Īstenošanas regulu (ES) Nr. 978/2014 grozītajā Komisijas Regulā (ES) Nr. 165/2011 paredzētos atvilkumus. Šis daudzums būtu jāpieskaita daudzumam, kas no makreles nozvejas kvotas jāatvelk 2014. gadā, tādējādi atvelkamais daudzums no 5 989 tonnām būtu jāpaaugstina līdz 7 430,853 tonnām un tai pat laikā jāatvelk no daudzuma, kas no makreles nozvejas kvotas jāatvelk 2015. gadā, tātad savukārt no 9 747 tonnām jāsamazina līdz 8 305,147 tonnām.
            
         
               (8)
            
            
               Tādēļ Regula (ES) Nr. 165/2011 būtu attiecīgi jāgroza,
            
         IR PIEŅĒMUSI ŠO REGULU.
   1. pants
   Regulas (ES) Nr. 165/2011 pielikumu aizstāj ar šīs regulas pielikuma tekstu.
   2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 9. novembrī
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 343, 22.12.2009., 1. lpp.
   
   
      (2)  Komisijas 2014. gada 16. septembra Īstenošanas regula (ES) Nr. 978/2014, ar kuru groza Regulu (ES) Nr. 165/2011, ar ko paredz 2011. gadā un turpmākajos gados izdarīt atvilkumus no konkrētām Spānijai iedalītām makreles nozvejas kvotām 2010. gadā notikušās pārzvejas dēļ (OV L 275, 17.9.2014., 1. lpp.).
   
      (3)  Komisijas 2011. gada 22. februāra Regula (ES) Nr. 165/2011, ar ko paredz 2011. gadā un turpmākajos gados izdarīt atvilkumus no konkrētām Spānijai iedalītām makreles nozvejas kvotām 2010. gadā notikušās pārzvejas dēļ (OV L 48, 23.2.2011., 11. lpp.).
   
      (4)  Padomes 1996. gada 6. maija Regula (EK) Nr. 847/96, kas ievieš papildu nosacījumus ikgadējai kopējās pieļaujamās nozvejas (KPN) un kvotu pārvaldei (OV L 115, 9.5.1996., 3. lpp.).
   
      (5)  Komisijas 2015. gada 16. jūlija Īstenošanas regula (ES) 2015/1170, ar ko 2015. gada nozvejas kvotām pievieno konkrētus daudzumus, kas 2014. gadā ieturēti atbilstīgi Padomes Regulas (EK) Nr. 847/96 4. panta 2. punktam (OV L 189, 17.7.2015., 2. lpp.).
   
      PIELIKUMS
      
         
            “PIELIKUMS
            
                        Krājums
                     
                     
                        Sākotnējā kvota (2010) (1)
                        
                     
                     
                        Pielāgotā kvota (2010)
                     
                     
                        Konstatētā nozveja (2010)
                     
                     
                        Kvotas un nozvejas starpība (pārzveja)
                     
                     
                        Koeficients, kas noteikts Regulas (EK) Nr. 1224/2009 105. panta 2. punktā (pārzveja * 2)
                     
                     
                        Atvilkums (2011)
                     
                     
                        Atvilkums (2012)
                     
                     
                        Atvilkums (2013)
                     
                     
                        Atvilkums (2014)
                     
                     
                        Atvilkums (2015. gads un attiecīgā gadījumā turpmākie gadi)
                     
                  
                        MAC/8C3411
                     
                     
                        27 919
                     
                     
                        24 604
                     
                     
                        44 225
                     
                     
                        – 19 621
                        (79,7 % no 2010. gada kvotas)
                     
                     
                        – 39 242
                     
                     
                        7 744
                     
                     
                        5 500
                     
                     
                        10 262
                     
                     
                        7 430,853
                     
                     
                        8 305,147
                     
                  
      
      
         (1)  Regula (ES) Nr. 53/2010.”